 Shirweynaha 2aad ee xisbiga KULMIYE oo qabanqaabadiisu soo bilaabantay sannadkii hore, waxa dhawr goor dib loogu dhigay dad aad u fara badan oo isugu jira bulshooyin ama beelo iyo siyaasiyiin miisaan leh oo xisbigaa ku biiray, kuna soo qulqulayey, kuwaas oo ay siyaasiyiinta hoggaamisa xisbigaasi ay sheegeen in ay lagama maarmaan noqotay soo dhoweyntooda iyo in la siiyo wakhti ay kula qabsadaan xisbiga iyo sidii ay kaalintooda uga qaadan lahaayeen hawlaha xisbiga iyo shirweynaha, taasina ay sababtay jiitanka iyo dib u dhaca ku yimi qabashada Shirweynaha 2aad. 